ການໂຈມຕີສະລະຊີບ ໃນອີຣ່ານ
ມີຜູ້ເສຍຊີວິດບໍ່ຕໍ່າກວ່າ 38 ຄົນ ໃນການ ໂຈມຕີສະລະຊີບດ້ວຍລະເບີດ ຢູ່ອີຣ່ານ
ສື່ມວນຊົນຂອງອີຣ່ານລາຍງານວ່າການໂຈມຕີສະລະຊີບ ດ້ວຍລະເບີດໄດ້ສັ່ນສະເທືອນເມືອງ Chahbahar ໃນ ພາກໃຕ້ຂອງອີຣ່ານແລະເຮັດໃຫ້ມີຜູ້ເສຍຊີວິດຢ່າງນ້ອຍ 38 ຄົນ ເຫດລະເບີດດັ່ງກ່າວ ໄດ້ເກີດຂຶ້ນໃກ້ໆວັດແຫ່ງນຶ່ງຂອງສາ ສະໜາອິສລາມບ່ອນທີ່ພວກສວດມົນພາວະນາໄດ້ໄປໂຮມ ຊຸມນຸມກັນ ເພື່ອສະຫຼອງບຸນ Ashura ຊຶ່ງເປັນວັນສັກສິດ ທີ່ສຸດວັນນຶ່ງຂອງສາສະໜາອິສລາມນິກາຍຊີໄອທ໌ ໂທລະພາບ Al Arabiya ລາຍງານວ່າກຸ່ມ Jundallah ຫຼືກອງທັບພະເຈົ້າ ຊຶ່ງເປັນກຸ່ມຫົວຮຸນແຮງຊຸນນີ່ ໄດ້ອ້າງເອົາຄວາມຮັບຜິດຊອບໃນການ ໂຈມຕີຄັ້ງນີ້ ເຂດທີ່ເກີດເຫດລະເບີດ ແມ່ນຢູ່ໃນແຂວງ Sistan-Baluchistan ໃກ້ໆຊາຍ ແດນປາກິສຖານ ເຂດດັ່ງກ່າວແມ່ນເປັນຖານທີ່ໝັ້ນ ຂອງກຸ່ມຫົວຮຸນແຮງຈຸນີ້ ລາຍງານໃນຂັ້ນຕົ້ນແຈ້ງໃຫ້ຊາບວ່າ ມີຜູ້ໂຈມຕີດ້ວຍລະເບີດສະລະຊີບຄົນດຽວ ພົວພັນ ໃນເຫດລະເບີດແຕ່ເຈົ້າໜ້າທີ່ສາມາດຈັບຜູ້ຕ້ອງສົງໄສຄົນທີ 2 ໄດ້ ກ່ອນທີ່ຜູ້ກ່ຽວຈະບີບ ຄະນວນລະເບີດໃຫ້ແຕກຂຶ້ນ ລາຍງານເວົ້າວ່ານອກນັ້ນຍັງມີຜູ້ໄດ້ຮັບບາດເຈັບອີກຫຼາຍ ກວ່າ 50 ຄົນ ວັນບຸນ Ashura ເປັນວັນລະລຶກເຖິງ ການເຖິງແກ່ມໍລະນະພາບ ຂອງພະອີໝຳຮຸດເຊນ ເມື່ອ 1,300 ກວ່າປີກ່ອນ ອີໝຳຄົນນີ້ ເປັນຫຼານຊາຍຂອງພະສາສະດາໂມຮຳໝັດ